CELEX: 32011R0127
Language: bg
Date: 2011-02-11 00:00:00
Title: Регламент (ЕС) № 127/2011 на Комисията от 11 февруари 2011 година за изменение на Регламент (ЕС) № 1017/2010 относно количествата, пуснати на постоянен търг за препродажба на вътрешния пазар на зърнени култури, държани от датските, френските и финландските интервенционни агенции

12.2.2011   
            
            
               BG
            
            
               Официален вестник на Европейския съюз
            
            
               L 38/26
            
         РЕГЛАМЕНТ (ЕС) № 127/2011 НА КОМИСИЯТА
   от 11 февруари 2011 година
   за изменение на Регламент (ЕС) № 1017/2010 относно количествата, пуснати на постоянен търг за препродажба на вътрешния пазар на зърнени култури, държани от датските, френските и финландските интервенционни агенции
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, буква е) във връзка с член 4 от него,
   като има предвид, че:
   
               (1)
            
            
               Регламент (ЕС) № 1017/2010 на Комисията (2) откри постоянни тръжни процедури за препродажбата на вътрешния пазар на зърнени култури, държани от интервенционните агенции на държавите-членки.
            
         
               (2)
            
            
               Предвид ситуацията на пазара на мека пшеница и ечемик в Европейския съюз и установеното през последните седмици и в различните области нарастване в търсенето на зърнени култури се оказва наложително в някои държави-членки да бъдат доставени нови количества зърнени култури, държани от интервенционните агенции. Следователно е необходимо да се разреши на интервенционните агенции на съответните държави-членки да пристъпят към увеличение на предлаганите на търг количества със 125 тона във Финландия за меката пшеница и с 54 тона във Франция и 33 тона в Дания за ечемика, като се уточни, че 125-те тона мека пшеница, държани във Финландия, и 54-те тона ечемик във Франция и 33-те тона в Дания представляват корекция, направена впоследствие, след регулирането на запасите, действително налични в хранилищата на центровете за интервенция и на продажбата на остатъка от тях при частичните тръжни процедури от 16 декември 2010 г., 13 януари 2011 г. и 27 януари 2011 г.
            
         
               (3)
            
            
               Следователно Регламент (ЕС) № 1017/2010 следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 1017/2010 се изменя, както следва:
   
               а)
            
            
               редът относно Дания се заменя със следния текст:
               
                           „Danmark
                        
                        
                           —
                        
                        
                           59 583
                        
                        
                           —“
                        
                     
         
               б)
            
            
               редът относно Франция се заменя със следния текст:
               
                           „France
                        
                        
                           —
                        
                        
                           70 439
                        
                        
                           —“
                        
                     
         
               в)
            
            
               редът относно Финландия се заменя със следния текст:
               
                           „Suomi/Finland
                        
                        
                           22 882
                        
                        
                           784 136
                        
                        
                           —“
                        
                     
         Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 февруари 2011 година.
      
         
            За Комисията, от името на председателя,
         Dacian CIOLOŞ
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 293, 11.11.2010 г., стр. 41.